cyanic-selkie/wikianc huggingface dataset:
Ադիլ Իսգենդերով
Կենսագրություն
Ադիլ Իսգենդերովը ծնվել է 1910 թվականի մայիսի 5-ին Գանձակում Բեգի ընտանիքում։ 1931 թվականին ավարտել է Բաքվի թատերական տեխնիկումը։ 1936 թվականին ավարտել է Ռուսաստանի թատերական արվեստի համալսարանը։ 1932-1936 թվականներին աշխատել է Ե․ Վախթանգովի անվան թատրոնում որպես փորձառական ռեժիսոր։ 1936 թվականին նշանակվել է Ադրբեջանի դրամատիկական թատրոնի ռեժիսոր։ 1938-1960 թվականներին աշխատել է նույն թատրոնում որպես գլխավոր ռեժիսոր, գեղարվեստական ղեկավար։ Նկարահանվել է ֆիլմերում։ Աշխատել է «Ադրբեջանֆիլմ» կինոստուդիայում որպես ռեժիսոր։ 1966-1974 թվականներին եղել է կինոստուդիայի տնօրեն։ 1937 թվականից զբաղվել է մանկավարժական աշխատանքով՝ Բաքվի թատերական քոլեջում ։
Ադիլ Իսգենդերովը մահացել է 1978 թվականին սեպտեմբերի 18-ին Բաքվում։
Ծանոթագրություններ
Կատեգորիա:Ադրբեջանցի ռեժիսորներ Կատեգորիա:Ադրբեջանցի դերասաններ Կատեգորիա:«Հայրենական մեծ պատերազմի ժամանակ կատարած անձնվեր աշխատանքի համար» մեդալակիրներ
Պեստրիչինսկի շրջան
Պեստրիչինսկի շրջան (Пестречинский район, Питрәч районы), մունիցիպալ շրջան Ռուսաստանի Դաշնության Թաթարստան հանրապետությունում։
Ստեղծվել է 1930 թվականին։ Վարչական կենտրոնը՝ Պեստրեցի ։
Աշխարհագրություն
Շրջանի տարածքի մակերեսը կազմում է 1352,4 կմ²։
Բնակչություն
2010 թվականի մարդահամարի արդյունքներով շրջանում բնակվում էր 28875 մարդ։ Բնակչության խտությունը կազմում էր 21,35 մարդ/կմ²։
Արտաքին հղումներ
Կատեգորիա:Թաթարստան Կատեգորիա:Ռուսաստանի շրջաններ ըստ դաշնային սուբյեկտների
Բրենդին և միսթր Վիսկերսը
«Բրենդին և պարոն Վիսկերսը» (Brandy & Mr. Whiskers), Walt Disney Television Animation-ի կողմից ստեղծված ամերիկյան անիմացիոն սերիալ, որը պատմում է Ամազոնի ջունգլիներում քմահաճ շուն Բրենդի Խերիգթոնի և անկարգ ճագար պարոն Վիսկերսի արկածների մասին, որտեղ նրանք հայտնվել էին պատահական՝ ինքնաթիռից ընկնելով։ Շոուի օրիգինալ փոխհաղորդումը երկարաձգվեց մինչև 2004 թվ.-ի օգոստոսից 2006 թվ.-ի օգոստոսը։ Սերիալում կա ընդամենը 77 դիպված (2 սեզոն՝ 41 և 36 դիպվածներով), դրանցից 39-ը թարգմանվել են ռուսերեն և փոխհաղորդվել ռուսալեզու Դիսնեյ հեռուստաալիքով։
Սյուժե
Գլխավոր հերոսների հանդիպումը տեղի է ունենում  ինքնաթիռի ուղեբեռային բաժանմունքում, որը թռչում էր Հարավային Ամերիկայի ջունգլիներով։ Վիսկերսը ոչ դանդաղ Բրենդիին է առաջարկում իր ընկերությունը, բայց շունը դրան արձագանքում է շատ սառը։ Շուտով Վիսկերսի պատճառով հերոսները ընկնում են ինքնաթիռից։ Հրաշքով վերապրելով անկումը՝ նրանք հայտնվում են ջունգլիների մեջտեղում։ Այստեղ նրանց սպասվում է ոչ քիչ նոր ծանոթություններ և հարթել մեկը մյուսի թերությունները, դառնալ ոչ ուրիշը, քան  քույր ու եղբայրը։
Գործող անձինք
Բրենդի Խերինգսթոն (Brandy Harrington of the Florida Harringtons) Առաջին գլխավոր հերոսը։ Գլամուրային շնիկը, ով ամբողջ կյանքը ապրել է Պալմ Բիչում՝ Ֆլորիդայում, իր հարուստ տերերի հետ ճոխ առանձնատանը։ Այդպիսի կյանքը նրան դարձրել էր եսասեր և մեծամիտ։ Հայտնվելով ջունգլիի պայմաններում՝ Բրենդին ընկերացավ նապաստակ պարոն Վիսկերի հետ։ Նա բանեցնում է իր պճնամոլությունը և մեծամտանում։ Բրենդին իրեն համարում է զտարյուն սպանյել։ Սակայն հաճախ ջղայնանում է նապաստակի պատճառով, այնքան, որ երբեմն կարող էր անգամ խենթանալ։ Բայց միևնույնն է, անչափ սիրում է Վիսկերսին, ինչպես իր ընկերոջը, որ չի խանգարում գրեթե միշտ հաշտվելու համար։
Պարոն Վիսկերս (Mr. Whiskers) Երկրորդ գլխավոր հերոսը։ Ոչ շատ լուրջ, չափազանց ակտիվ և փնթի նապաստակ, որ սիրում է հոտոտել իր թաթերը, փորփրել քիթը և ականջները։ Չնայած նրա բոլոր թերություններին, Վիսկերսը ունի բարի սիրտ։ Մի երկու անգամ գլորեց իր ընկերուհուն, որը համարվում էր ակնարկ իր անպատասխան զգացմունքների։ Վիսկերսը մեծ լավատես է։ Մուլտսերիալում երբեք չենք հանդիպում նրա ոչ հեշտ անցյալի մասին ակնարկի, չնայած որ Վիսկերսը չէր դադարել ուրախանալ կյանքով և նրանից գոհունակություն ստանալ։
Լոլա Բոա (Lola BoaLola Boa) Վարդագույն վիշապօձ մանուշակագույն շերտագծերով։ Լոլան առաջինն էր, ում Բրենդին և պարոն Վիսկերսը հանդիպեցին ջունգլիներում։ Նա միշտ ուրախ էր օգնել ընկերներին և հուշել ճիշտ մտքեր։ Լոլան շատ էր անհանգստանում իր վերջույթների և մազերի բացակայության պատճառով, և նրան շատ էին հուզում այդ մասին հիշողությունները։ Հավանորեն համարվում է Բրենդիի և պարոն Վիսկերսի ամենամոտ ընկերը ջունգլիի բնակիչներից։
Շերիլ և Մերիլ (Cheryl and Maryl) Երկվորյակ սղոցակտուցներ, ովքեր միշտ գտնում են առիթ, որպեսզի վիճեն միմյանց հետ։ Սովորաբար այդպիսի կռիվները ավարտվում են ծեծկռտուքներով, որոնք էլ իրենց հերթին ավարտվում են զինադադարով։ Երկու քույրերին գործնականորեն տարբերելն անհնար է, այն տարբերությամբ, որ Շերիլն ունի ավելի բարձր ձայն, քան Մերիլը (անգլալեզու տարբերակում բարձր է Մերիլի ձայնը)։
Մարգո (Margo) Փայտոջիլ, ով տարբերվում է զգացմունքների ոճով և մեծամտությամբ։ Նա իրենից ներկայացնում է ջունգլիների այլընտրանք ոմն Բրենդիի։ Հենց ինքը Բրենդին էլ ընդգծում է առաջին հանդիպումը, որ Մարգոն էլ, ինչպես ինքը «գնահատում է կարգավիճակը և դիրքը»։
Էդ (Ed) Ֆլեգմատիկ կապույտ ջրասամույր։ Էդը սիրում է պատմել երկար և տխուր պատմություններ և տարածել անհեթեթ քննախոսություններ, եթե գտնվում է իրեն հետաքրքիր թեմա։ Նա քիչ հարդարված է, բայց երբեք չի մոռանում հարգանքը և սովորությունը և անգամ Բրենդիին կոչում է «տկին Բրենդի»։ Մի խոսքով, Էդը գրեթե լիովին համարվում է Վիսկերսի հակապատկերը, որը չի խանգարում նրանց հորինել տարբեր խենթ գաղափարներ և միասին իրականացնել դրանք։
Միապետ Գասպար Լե Գեկո /բռնապետ/անձրևային անտառների երաժշտական ղեկավար (Gaspar Le’Gecko dictator/entrepreneur/musical director of the Amazon Rainforest) Յագուար, ջունգլիների ինքնահռչակ թագավոր։ Նշվում է նրանով, որ զբաղեցնում էր այս պաշտոնը այն բանի պատճառով, որ ոչ ոքի համար ջունգլիներում իշխանի պաշտոն չկա։ Այս հերոսի հետ հանդիպումը տեղի է ունենում առաջին դիպվածում, երբ Գասպարը Բրենդիին առաջարկում է Վիսկերսի փոխանակություն, որպեսզի ուտի։ Նրան հաճախ կարելի է տեսնել իր կամակատարների՝ կապիկների հետ։ Գասպարը պատրաստ է անել ամեն ինչ, որպեսզի ստանա ցանկացածը, հաճախ իր նպատակների համար օգտագործում էր ուրիշների ուժը։ Այդտեղ ոչ քիչ է ընդգծվում այն, որ Գասպար Լե Գեկոն համարվում է զգացմունքային անձ. նա սիրում է բալետ և հավաքում է տիկնիկների հավաքածու։
Սիքստինյան կապելլայի որմնանկարների ցանկ
Ստորև ներկայացվում է Սիքստինյան կապելլայի որմնանկարների ցանկը, որոնք հեղինակել են են վերածննդի դարաշրջանի այնպիսի նկարիչներ, ինչպիսիք են՝ Միքելանջելոն, Կոզիմո Ռոսսելլին, Պիետրո Պերուջինոն, Սանդրո Բոտիչելլին, Բաջո դ'Անթոնիո Տուչչին, Դոմենիկո Գիրլանդայոն և Լուկա Սինյորելլին։
Նկարների հավաքածուն 1984 թվականին ընդգրկվել է Իտալիայում Համաշխարհային ժառանգության օբյեկտների ցանկում՝ որպես Վերածննդի դարաշրջանը բնութագրող հուշարձանախումբ։
Պատերի որմնանկարներ
Պազզիի դավադրությունից երկու տարի անց Հռոմի պապի և Լորենցո Մեդիչիի միջև մտերմության հաստատումից հետո Ֆլորենցիայի մի խումբ արվեստագետներ հրավիրվել են Հռոմ, որտեղ 1481-1483 թվականներին Ումբրյան վարպետների հետ զարդարել են Սիքստինյան մատուռի պատերը։ Այս որմնանկարները պարունակել են բազմաթիվ դիմանկարներ։ Սկզբնապես եղել է 16 որմնանկար, որոնցից պահպանվել են 12-ը։
Առաստաղի որմնանկարներ
Սիքստինյան կապելլայի առաստաղի որմնանկարների հեղինակն է Միքելանջելոն։ Հին և Նոր Կտակարանների միջև կապն արտացոլված է առաստաղի որմնանկարներում։
Ինը կամարակապի կենտրոնական մասում պատկերված որմնանկարներ
Որմանկարները դասակարգված են ժամանակագրական կարգով՝ սկսած խորանի պատից ։ Միքելանջելոն աստվածաշնչյան պատմությունները նկարել է կամարակապի կենտրոնում։
Իգնուդիների որմնանկարներ
Իգնուդիները մերկ արական սեռի երիտասարդներ են։ Միքիլանջելոն առաստաղին պատկերել է 20 իգնուդին։
Արտաքին հղումներ
Կատեգորիա:Համաշխարհային ժառանգություն Եվրոպայում Կատեգորիա:Համաշխարհային ժառանգություն Վատիկանում Կատեգորիա:Համաշխարհային ժառանգություն Իտալիայում Կատեգորիա:Սիքստինյան կապելլայի որմնանկարներ
Լուսինե Մարտիրոսյան
Լուսինե Էրնեստի Մարտիրոսյան, ռեժիսոր, պրոդյուսեր։
Կենսագրություն
Լուսինե Մարտիրոսյանը ծնվել է 1972 թվականի հունիսի 5-ին, Երևանում։ Նրա մայրը բեմադրող նկարիչ Լիդիա Գևորգյանն է, հայրը՝ ռեժիսոր Էռնեստ Մարտիրոսյանը ։ 1989 թվականին ավարտել է Երևանի Չկալովի անվան միջնակարգ դպրոցը, ապա 1989-1994 թվականներին սովորել Երևանի Խաչատուր Աբովյանի անվան հայկական պետական մանկավարժական համալսարանի կուլտուրայի ֆակուլտետի մասսայական հանդիսությունների ռեժիսուրայի բաժնում։
1990-1994 թվականներին որպես ռեժիսորի օգնական աշխատել և նկարահանվել է «Հայֆիլմ» կինոստուդիայում, ապա մինչև 1996 թվականը որպես ռեժիսոր աշխատել է «Ա1+» հեռուստաընկերությունում, որտեղ իրականացրել է հեղինակային «Սինեմոնդ», ինչպես նաև Վահան Արծրունու հետ` «Արտ պրոմո» հաղորդաշարերը։ Նա 1996-1999 թվականներին որպես ռեժիսոր աշխատել է «Ար» հեռուստաընկերությունում։ Այդ ընթացքում հեղինակել և իրականացրել է «Հո Էրդաս», «Կինոաշխարհ», «Տոմար» հաղորդումները։ 1996 թվականին, որպես երկրորդ ռեժիսոր, «Դոկումենտալիստ» և «Բառաբա» ֆիլմերում մասնակցել է Մոսկվայի Նիկիտա Միխալկովի անվան կինոդպրոցի կողմից կազմակերպված դասընթացներին։ 1996-1997 թվականներին որպես կազմակերպիչ և ռեժիսոր՝ մասնակցել է Արթուր Մեսչյանի «Երևան-Սիսիան-Կապան» տուրնեին։ Նա 1997-1998 թվականներին, որպես բարեգործական մասնաճյուղի ներկայացուցիչ, աշխատել է USAID կազմակերպության երևանյան մասնաճյուղում։
Որպես ռեժիսոր՝ 1998 թվականին աշխատել է «Կինոճանապարհորդների» ակումբում` Յուրի Սենկեվիչի խմբում, ապա մինչև 2000 թվականը, արդեն որպես ռեժիսորի օգնական՝ Մոսկվայի «Մոսֆիլմ» կինոստուդիայում՝ Էլդար Ռյազանովի նկարահանման խմբում, մասնավորապես «Старые клячи» ֆիլմում։ 2001 թվականին Լուսինեն եղել է ԱՄՆ երիտասարդ կինեմատոգրաֆիստների միության «Ճամփորդություն» ֆիլմի պրոդյուսերը, իսկ 2000-2002 թվականներին՝ Վիգեն Չալդրանյանի «Լռության սիմֆոնիա» ֆիլմի երկրորդ ռեժիսորը։ 2002 թվականին Սերժ Ավետիքյանի հրավերով Ֆրանսիայում աշխատել է որպես ռեժիսոր և պրոդյուսեր, իսկ Մոսկվայում մասնակցել է ՌԴ մշակույթի նախարար Շվեդկոյի կողմից կազմակերպած կինեմատոգրաֆիստների միջազգային սիմպոզիումին։
Լուսինե Մարտիրոսյանը 2002-2009 թվականներին նկարահանել է շուրջ 50 տեսահոլովակ, որոնց մեծ մասը արժանացել են մրցանակների։ Առավել հայտնիներից են` «Հորովել», «Գեթ մի գիշեր», «Մի երգիր», «Հայաստան», «100 տարի» և այլ տեսահոլովակները։ 2001-2002 թվականներին Վահան Արծրունու հետ հանդես է եկել «Գաուդեամուս» երիտասարդական փառատոնին, 2004 և 2007 թվականներին՝ երգիչ Անդրեի մենահամերգներին։
2007 թվականին մասակցել է Կիլիկիա նավի հրաժեշտի համերգին, «Էրեբունի-Երևան» տոնական միջոցառումների փակման հանդիսավոր արարողությանը, Հանրապետության հրապարակում անց կացվող ամանորյա միջոցառումներին։
Եվելյու
Եվելյու, գետ Ռուսաստանում, հոսում է Ալթայի Հանրապետությունում, Ալթայի երկրամասում։ Գետաբերանը գտնվում է Մալայա Սումուլթա գետի աջ ափից 13 կիլոմետր հեռավորության վրա։ Գետի երկարությունը 14 կիլոմետր է։
Լուսինե Մարտիրոսյան
Կենսագրություն
2007-2009 թվականներին նա հանդես է եկել «Ոսկե ծիրան» կինոփառատոնի բացման և փակման հանդիսավոր արարողություններին։ Լուսինեն մասնակցել է նաև ՀՀ նախագահական ընտրությունների քարոզարշավներին՝ 1998 և 2008 թվականներին, ինչպես նաև նախընտրական տեսահոլովակների և գովազդների նկարահանումներին, տարբեր մենահամերգների Կիպրոսի, Գերմանիայի, Ֆրանսիայի, Մոսկվայի հայկական համայնքների համար (2003-2009), «Sun Child» կինոփառատոն (2008-2009), Երևանում անցկացվող բռնցքամարտի միջազգային երիտասարդական առաջնության խաղերի բացման և փակման հանդիսավոր արարողություններ (2009), Մ. Նովիկովի, Ա. Մայիլյանի և «Առսիկա» եռյակի մասնակցությամբ համերգը և այլն։ 2007-2009 թվականներին աշխատել է «Շանթ», «Արմենիա», Հայաստանի հանրային հեռուստաընկերություններում` որպես մշակութային ծրագրերի կազմակերպիչ։ 2007 թվականից հանդիսանում է գերմանահայ մշակութային կենտրոնի ներկայացուցիչը Երևանում։ 2009-2010 թվականներին հանդիսացել է Երևանի քաղաքապետարանի աշխատակազմի մշակույթի, սպորտի, երիտասարդության հարցերի և տուրիզմի վարչության մշակույթի բաժնի պետը։ Նկարահանել է «Հայր Մեր», «Ապրել եմ ուզում» ֆիլմերը, որոնք Ռուսաստանի «Святая Анна», Գերմանիայի «Բեռլինալե» և Հայաստանի «Ես եմ» փառատոներին արժանացել են մրցանակների։ Ախթամարի լեգենդի հիման վրա նկարահանել է ֆիլմ և Արցախի թեմի առաջնորդ Պարգև Սրբազանի հետ համատեղ՝ 8 մասանոց «Հույսի, հավատի և սիրո Արցախ» ֆիլմաշարը ։
Եվելյու
Ջրագրության տվյալներ
Աշխարհատեղեկատվական համակարգի ՌԴ տարածքի ջրատնտեսական շրջանացման տվյալներով ՝
Ծանոթագրություններ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Լուսինե Մարտիրոսյան
Արտաքին հղումներ
Կատեգորիա:Հայ ռեժիսորներ Կատեգորիա:Հայ պրոդյուսերներ Կատեգորիա:ՀՊՄՀ շրջանավարտներ
Ալավա
Ալավա կամ Արաբա (Álava), պաշտոնապես՝ Արաբա/Ալավա, պրովինցիա Իսպանիայում և Բասկերի Երկրի պատմական տարածքի մի մաս։ Նրա մայրաքաղաքը Վիտորիան է, որը նաև ինքնավար համայնքների քաղաքական կառույցների հիմնական նստավայրն է ։ Նրան հյուսիսում սահմանակից են Բիսկայա և Գիպուսկոա պրովինցիաները, որոնք մտնում են Բասկոնիա երկրի կազմի մեջ, հարավից՝ Լա Ռիոխա համայնքը, արևմուտքից՝ Բուրգոս պրովինցիան (Կաստիլիա և Լեոն), իսկ արևելքից Նավառա համայնքը։ Տրևինո անկլավը Բուրգոս պրովինցիայի մի մասն է, շրջապատված է Ալավյան տարածքով, սակայն պատկանում է Կաստիլիա և Լեոն ինքնավար համայնքներին, ոչ Ալավային։
Նա երեք պրովինցիաներից ամենամեծը Բասկերի ինքնավար համայնքում է, 2963 քառ․ կմ, այնուամենայնիվ ամենափոքր բնակավայրն ունի 322,557 բնակչություն (2012 թվականի տվյալներով)։
Ստուգաբանություն
Կառուցվել է Հռոմի Ալբա մեծ առանձնատան շուրջը, Աստուրիկա ճանապարհի վրա, անվան հետ կա վիճաբանություն։ Այնուամենայնիվ, ըստ Euskaltzaindia Բասկերի լեզվաբանական համալսարանի, անունն առաջին անգամ հայտնաբերվել է 8-րդ դարի մուսուլմանական քրոնիկներում՝ որպես Ալավա դաշտավայր։
Ֆիզիկական աշխարհագրություն
Ալավան ներքին տարածք է և հիմնականում առանձնահատուկ է անցումային կլիմայով, խոնավ՝ Ատլանտյան հյուսիսային պրովինցիաներում ու տաք և չոր՝ Էբրո գետի հյուսիսային հողերում։ Ըստ ռելիեֆի և լանդշաֆտի, տարածքը բաժանված է հինգ հիմնական գոտիների․
Ի տարբերություն Բիսկայա և Գիպուսկոա պրովինցիաների, Ալավայի ջրերը լցվում են Էբրո գետի մեջ, և ապա Միջերկրական ծով երկու ջրային ուղղություններով՝ Զադոռա և Բայազ գետերով։ Ի հավելում Զադոռա ջրամբարը հավաքում է մեծ քանակությամբ ջուր և մատակարարում է ոչ միայն մայրաքաղաքին, այլև նաև Բասկյան մեծ ու փոքր քաղաքներին ինչպիսին է Բիլբաոն։
Կորմո (Էն)
Կորմո  (Cormoz), համայնք Ֆրանսիայում, գտնվում է Ռոն Ալպեր մարզում, Էնի գավառում, մտնում է Սեն րվե դե Կուրտի կազմի մեջ, կոմունայի օկրուգը՝ Բուրկ ան Բրեսն է։
INSEE կոդը՝ 01124։
Աշխարհագրություն
Համայնքը գտնվում է 350 կիլոմետր հարավ-արևմտուք Փարիզից, 89 կլոմետր հյուսիս Լիոնից, 27 կիլոմետր հյուսիս Բուրկ ան Բրեսից ։ Համայանքը գտնվում է Սևրոն գետից հյուսիս, իսկ Սան Մորթ գետից արևելք։
Կլիմա
Կլիման փոփոխական է, ձմռանը ցուրտ է, իսկ ամռանը տաք։ Անձրևներ հազվադեպ են լինում, հիմնականում ամռանը ։
Բնակչություն
Ըստ 2010 թվականի մարդահամարի, համայնքում ապրում է 625 մարդ։
Էկոնոմիկա
2010 թվականաի մարդահամարի արդյունքներով 382 մարդ ի վիճակ էր աշխատելու (15-64 տարեկան), 284 մարդ տնտեսապես ակտիվ էին, 98 մարդ աշխատունակ էին։ 284 աշխատունակ մարդկանցից աշխատում էին միայն 267-ը (161 տղամարդ, 106 կին), գործազուրկ էին 17 մարդ (5 տղամարդ, 12 կին)։ 98 չաշխատող մարդկանցից 34-ը աշակերտներ և ուսանողներ էին, 39-ը ոչ աշխատունակ այլ պատճառներով ։
Ծանոթագրություններ
Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր
Ալմուդենա տաճար
Ալմուդենա տաճարը (Santa María la Real de La Almudena) կաթոլիկ եկեղեցի է Իսպանիայի Մադրիդ քաղաքում։ Տաճարը Մադրիդի Հռոմեական Կաթոլիկ Արքեպիսկոպոսության նստավայրն է։ Տաճարն օծվել է Հովհաննես Պողոս II պապի կողմից 1993 թվականին։
Պատմություն
1561 թվականին, երբ Իսպանիայի մայրաքաղաքը տեղափոխվեց Տոլեդոից Մադրիդ, Իսպանիայի եկեղեցու նստավայրը մնացել էր Տոլեդոյում և նոր մայրաքաղաքը չուներ տաճար։ Ծրագրերը՝ ըստ որոնց Մադրիդում կառուցված տաճարը պետք է նվիրվեր Աստվածամորը, քննարկվեցին մինչ 16-րդ դարը, չնայած այն հանգամանքին, որ Իսպանիան նոր դարաշրջանում կառուցեց ավելի քան 40 քաղաքներ և շատ տաճարներ, սակայն կայսրության տարածման և ընդլայման ծրագրերը առաջ եկան և տաճարի կառուցումը հետաձգվեց։ Իսպանիայի քաղաքներն ու Մադրիդն ունեին հին դարաշրջանների եկեղեցիներ։ Տաճարի կառուցումը սկսվեց միայն 1879 թվականին։
Տաճարն, ըստ երևույթին, կառուցվել է միջնադարյան մզկիթի տեղում, որը ավերվել է 1083 թվականին, երբ Ալֆոնսո VI Քաջը վերստին նվաճեց Մադրիդը ։ Ֆրանցիսկո դե Կուբասը՝ Կուբասի մարկիզը, նախագծել և ղեկավարել է շինարարությունը գոթական վերածննդի ոճով։ Շինարարությունը դադարեցվել է Իսպանիայի քաղաքացիական պատերազմի ժամանակ, և նախագիծը լքված էր մինչ 1950 թվական։ Այդ ժամանակ Ֆերնանդո Կոեւչա Գոիտիան վերամշակում է Կուբասի նախագծերը՝ տալով տաճարին բարոկկո արտաքին, որպեսզի այն համապատասխանի Մադրիդի մոխրագույն և սպիտակ թագավորական պալատին, որը կանգնած է անմիջապես տաճարի դեմ դիմաց։ Տաճարը ավարտված չէր մինչև 1993 թվականը, երբ այն օծվեց Հովհաննես Պողոս II պապի կողմից։ 2004 թվականի մայիսի 22-ին, (Իսպանիայի թագավոր)Ֆիլիպ VI թագավորի՝ ապա թագաժառանգի և Լետիսիա Օրտիս Ռոկասոլանոյի ամուսնությունը տեղի ունեցավ Ալմուդենի տաճարում։ Նեո-գոթական ինտերիերը բացառիկ ժամանակակից է, եկեղեցիներով և ժամանակակից արվեստագետների արձաններով, որոնք ունեն հեթանոսական ոճ, պատմական վերափոխումներից մինչև «փոփ-արվեստ»ի դիզայն։ Նեո-հռոմեական նկուղում կան 16-րդ դարի Ալմուդենայի կույսին պատկեր Մոտակայքում գտնվող պեղումների արդյունքում հայտնաբերվել են մավրիտանական և միջնադարյան քաղաքի պատերի մնացորդներ։
2004 թվականի ապրիլի 28-ին Մադրիդի գլխավոր արքեպիսկոպոս Անտոնիա Մարիա Ռոկո Վարելան օրհնեց աբսիդի նոր նկարները՝ նկարված Կիկո Արգուելյոյի կողմից։
Նեապոլի համալսարան
Նեապոլի Ֆրիդրիխ 2-րդի անվան համալսարան, աշխարհի հնագույն համալսարաններից մեկն է, գտնվում է Նեապոլում։
Պատմություն
Հիմնադրվել է 1224 թվականի հունիսի 5-ին Ֆրիդրիխ 2-րդ թագավորի օրոք, որպես Սիցիլիական թագավորության կրթական կենտրոն։ Սկզբնական շրջանում գտնվում էր Սան-Դոմենիկո-Մաջորե վանական համալիրի տարածքում։
Ֆրիդրիխ 2-ի դիմանակարը, ում անունն էր կրում համալսարանը, պատկերված էր համալսարանի կնիքի վրա ։ Ֆրիդրիխ 2-րդը, մշտապես լինելով Հռոմի Պապի ընդդիմության շարքերում, հիմնադրեց համալսարանը առանց Պապական բուլլան ստանալու։ Սա առաջին նման դեպքն էր։
Համալսարանը չի գործել 1435-51, 1451-65, 1474-78, 1480-87, 1496-1507, 1527-29, 1531, 1547, 1562, 1585 թվականներին։
1616 թվականին համալսարանը տեղափոխվել է ըստ ճարտարապետ Ջ. Ֆոնտանի նախագծի կառուցված Palazzo degli Studi- ի նոր շենք (այս շենքում մեր օրերում Ազգային հնագիտական թանգարանն է)։ Պ․ Ա․ Տոլստոյը, 1698 թվականին լինելով Նեապոլում, թողել է հետևյալ արձագանքը ՝
Այդ ակադեմիան կառուցվել է պետական գանձարանի,այսինքն թագավորական միջոցներով։ Շինությունը մեծ է, այստեղ կային 120 հսկայական վերին և ներքին պալատներ։ Այդ պալատներում ուսումնասիրում էին փիլիսոփայություն, աստվածաբանություն, անատոմիա։ Ակադեմիայում անվճար սովորում էին 4000 և ավելի ուսանողներ, ակադեմիայում սովորող ցանկացած ուսանողի ծախսերր վճարվում էր թագավորական միջոցնեից։ Այդ նույն ակադեմիայում գործում էր հատուկ պալատ քննարկումների համար, այստեղ ավարտած ուսանողները անցնում էին աշխատանքի պալատում։ Այդ պալատի հարևանությամբ կար ևս մի պալատ, որտեղ ուսումնասիրում էին անատոմիա, այդ պալատը մեծ չէր և հարմարեցված էր անատոմիայի ուսումնասիրմանը։ Նեապոլի այդ ակադեմիայում աշխատում էին 400 բժիշկեր, դեղագետներ, դեղագործներ և մոտ 2000 բուժաշխատողներ։
Այժմ
Համալսարանը ներկայիս շենքում (Corso Umberto I) գտնվում է սկսած 1884 թվականից։ Համաձայն ՄՍՀ-ի 1972 թվականին նեապոլի համալսարանում կային հետևյալ ֆակուլտետները՝
1972-1973 ուսումնական տարում Նեապոլիտանական համալսարանում ուսանել են առավել քան քառասուն հազար ուսանողներ։ Նեապոլի համալսարանում դասավանդում էին երեք հազար մանկավարժ, նրանց շարքում ավելի քան երկու հարյուր պրոֆեսորներ ։
Ծանոթագրություններ
Կատեգորիա:Համալսարաններ այբբենական կարգով Կատեգորիա:Իտալիայի համալսարաններ Կատեգորիա:Իտալիայի բարձրագույն ուսումնական հաստատություններ
Ժերեմի Բոգա
Ժերեմի Բոգա (Jérémie Boga, ), կոտ դ'իվուարցի պրոֆեսիոնալ ֆուտբոլիստ։ Ներկայումս հանդես է գալիս Սասուոլոյի և Կոտ դ'Իվուարի ազգային հավաքականի կազմում։ Խաղում է հարձակվողական կիսապաշտպանի և ձախ վինգերի դիրքում ։
Չելսի
Բոգան Չելսիի ակադեմիայի սան է ։ Առաջին անգամ թիմի պահեստայինների նստարանին հայտնվեց 2015 թվականի մայիսի 24-ին՝ Սանդերլենդի դեմ խաղում  ։ Օգոստոսի 31-ին Բոգան 1 տարվա վարձավճարով միացավ Ռենին  ։ Իր պրոֆեսիոնալ դեբյուտը նշեց սեպտեմբերի 18-ին՝ փոխարինելով Պոլ-Ժորժ Նտեպին Լիլի դեմ խաղում  ։ Առաջին հանդիպումը թիմի մեկնարկային կազմում անցկացրեց հոկտեմբերի 27-ին՝ Ֆրանսիայի լիգայի գավաթի Բաստիայի դեմ խաղում ։ Իր առաջին գոլը խփեց նոյեմբերի 28-ին՝ Ռեյմսի դեմ խաղում  ։ Ռենի կազմում Բոգան անցկացրեց 31 հանդիպում՝ դառնալով 3 գոլի և 1 գոլային փոխանցման հեղինակ ։
2016 թվականի հուլիսի 6-ին Բոգան վարձավճարով տեղափոխվեց Գրանադա   ։ Իր դեբյուտը Լա Լիգայում նշեց օգոստոսի 20-ին՝ Վիլյառեալի դեմ խաղում ։ Իր առաջին գոլը խփեց օգոստոսի 28-ին՝ Լաս Պալմասի դեմ խաղում ։ Գրանադայի կազմում Բոգան անցկացրեց 27 հանդիպում՝ դառնալով 2 գոլի և 1 գոլային փոխանցման հեղինակ ։ Իր առաջին և միակ հանդիպումը Չելսիի առաջին թիմի կազմում կոտ դ'իվուարցին անցկացրեց 2017 թվականի օգոստոսի 12-ին՝ մեկնարկային կազմում խաղադաշտ դուրս գալով Բարնլիի դեմ խաղում  ։ 2017 թվականի օգոստոսի 28-ին Բոգան 3 տարով երկարաձգեց իր պայմանագիրը Չելսիի հետ, ինչից հետո վարձավճարով միացավ Բիրմինգհեմ Սիթիին   ։ Իր դեբյուտը ակումբի կազմում նշեց սեպտեմբերի 9-ին՝ Նորվիչ Սիթիի դեմ խաղում  ։ Իր առաջին գոլը խփեց նոյեմբերի 25-ին՝ Շեֆիլդ Յունայթեդի դեմ խաղում  ։ Այս գոլը ճանաչվեց Բիրմինգհեմ Սիթիի տարվա լավագույն գոլ ։ 2018 թվականի հունվարի 30-ին կոտ դ'իվուարցին գոլ խփեց Սանդերլենդի դեմ խաղում՝ օգնելով իր թիմին հաղթել 3-1 հաշվով  ։ Բիրմինգհեմ Սիթիի կազմում Բոգան անցկացրեց 34 հանդիպում՝ դառնալով 2 գոլի և 3 գոլային փոխանցման հեղինակ ։
Սասուոլո
2018 թվականի հուլիսի 21-ին Բոգան 3․5 միլիոն ֆունտ ստերլինգի դիմաց տեղափոխվեց Սասուոլո   ։ Իր դեբյուտը նշեց օգոստոսի 12-ին՝ փոխարինելով Ֆեդերիկո Դի Ֆրանչեսկոյին Իտալիայի գավաթի Տերնանայի դեմ խաղում ։ Առաջին հանդիպումը Սերիա A-ում անցկացրեց օգոստոսի 19-ին՝ Ինտեր Միլանի դեմ խաղում ։ Իր առաջին գոլը խփեց 2019 թվականի մարտի 16-ին՝ Սամպդորիայի դեմ խաղում ։ Մարտի 31-ին Բոգան գոլի հեղինակ դարձավ Բոլոնյայի դեմ խաղում, սակայն Սասուոլոն պարտվեց 2-1 հաշվով ։ Մայիսի 5-ին նա գոլ խփեց Ֆրոզինոնեի դեմ խաղում, իսկ հանդիպումն ավարտվեց 2-2 հաշվով ։ Իր առաջին մրցաշրջանում Բոգան անցկացրեց 25 հանդիպում առաջնությունում՝ դառնալով 3 գոլի և 1 գոլային փոխանցման հեղինակ ։
Միջազգային կարիերա
Բոգան իրավասու էր ներկայացնել Ֆրանսիան և Կոտ դ'Իվուարը միջազգային ասպարեզում, և հանդես է եկել Ֆրանսիայի Մ16 և Մ19 տարեկանների երիտասարդական հավաքականներում։ Այնուամենայնիվ, 2017 թվականի ապրիլին Բոգան հայտարարեց, որ կներկայացնի Կոտ դ'Իվուարը , և հունիսին հրավիրվեց Կոտ դ'Իվուարի ազգային հավաքական՝ Նիդերլանդների և Գվինեայի դեմ խաղերի համար  ։ Իր դեբյուտը ազգային հավաքականի կազմում նշեց հունիսի 10-ին՝ փոխարինելով Ժան Միքայել Սերիին Գվինեայի դեմ խաղում  ։
Ակումբային վիճակագրություն
2019 թվականի հոկտեմբերի 8-ի դրությամբ
Միջազգային վիճակագրություն
2019 թվականի հոկտեմբերի 8-ի դրությամբ
Ակումբային
Չելսի
Արտաքին հղումներ
Կատեգորիա:Ֆուտբոլի կիսապաշտպաններ Կատեգորիա:Ֆրանսիացի ֆուտբոլիստներ Կատեգորիա:Կոտ դ'Իվուարի ֆուտբոլիստներ Կատեգորիա:Կոտ դ'Իվուարի հավաքականի ֆուտբոլիստներ Կատեգորիա:Չելսիի ֆուտբոլիստներ Կատեգորիա:Ռենի ֆուտբոլիստներ Կատեգորիա:Գրանադայի ֆուտբոլիստներ Կատեգորիա:Բիրմինգհեմ Սիթիի ֆուտբոլիստներ Կատեգորիա:Սասուոլոյի ֆուտբոլիստներ Կատեգորիա:Անգլիական ֆուտբոլի լիգայի խաղացողներ Կատեգորիա:Պրեմիեր Լիգայի ֆուտբոլիստներ Կատեգորիա:Լա Լիգայի ֆուտբոլիստներ Կատեգորիա:Իտալիայի լեգեոներ ֆուտբոլիստներ Կատեգորիա:Անգլիայի լեգեոներ ֆուտբոլիստներ
Քերոլ Մոզլի Բրաուն
Քերոլ Մոզլի Բրաուն (ինչպես նաև Մոսլի Բրաուն, Carol Mosely Braun, ), ամերիկացի կին քաղաքական գործիչ և դիվանագետ։ Իլինոյսի Ներկայացուցիչների պալատի անդամ (1979-1988), սենատոր Իլինոյսից (1993-1999), Նոր Զելանդիայում (1999-2001) և Սամոայում (2000-2001) ԱՄՆ-ի դեսպան։
Վաղ տարիներ
Ծնվել է 1947 թվականի օգոստոսի 6-ին, Չիկագոյում։ Ընտանիքի հետ ապրել է Հարավային Չիկագոյի սեգրեգացիոն շրջանում։ Երբ Քերոլը դեռահաս էր, նրա ծնողներն ամուսնալուծվել են, և նա սկսել է ապրել իր տատիկի հետ ։
Մոզլի Բրաունը ուսանել է Իլինոյսի Ուրբան-Շամպեյնի համալսարանում, սակայն չորս ամիս անց թողել է ուսումը։ 1969 թվականին ավարտել է Չիկագոյի Իլինոյսի համալսարանը ։ Ունի Չիկագոյի համալսարանի դոկտորի աստիճան (1972)։
Քաղաքական գործունեություն
1978 թվականին Քերոլ Մոզլի Բրաունն ընտրվել է Իլինոյսի Ներկայացուցիչների պալատ, որտեղ ծառայել է մինչև 1988 թվականը։ 1993 թվականին դարձել է ԱՄՆ սենատորի պաշտոնում ընտրված առաջին սևամորթ կինը ։ 1999 թվականի հոկտեմբերի 8-ին, երբ նա այլևս չի աշխատել Սենատում, նախագահ Բիլ Քլինթոնը նրան նշանակել է Նոր Զելանդիայում ԱՄՆ դեսպան ։ 2000 թվականին Մոզլի Բրաունը դարձել է նաև Սամոայի դեսպանը։
ԱՄՆ նախագահի թեկնածություն (2004)
2003 թվականի սեպտեմբերի 22-ին Մոզլի Բրաունը հայտարարել էր, որ մտադիր է Դեմոկրատական կուսակցությունից իր թեկնածությունն առաջադրել նախագահական ընտրություններում ։ Նրա պոտենցիալ մրցակիցը գործող նախագահ հանրապետական Ջորջ Բուշ կրտսերն էր ։ 2004 թվականիի սկզբին նա սկսել է հանդես գալ հօգուտ Վերմոնտի նախկին նահանգապետ Հովարդ Դինի ։
Չիկագոյի քաղաքապետի առաջադրում (2011)
2010 թվականի նոյեմբերի 10-ին նախկին սենատորը հայտարարել էր Չիկագոյի քաղաքապետի ընտրություններում առաջադրվելու որոշման մասին։ Մոզլի Բրաունի օգտին հանդես են եկել միանգամից երկու պատգամավոր՝ կոնգրեսական Դենի Դևիսը և սենատոր Ջեյմս Միքսը ։ Այն ժամանակվա նախագահ Բիլ Քլինթոնը քաղաքապետի բոլոր թեկնածուների թվում աջակցել է Ռամ Էմանուելին։ Մոզլի Բրաունն այդ որոշումը «սևամորթների շահերի դավաճանություն» է անվանել ։ Մոզլի Բրաունը ստացել է 53 062 ձայն, ինչը կազմել է ձայների ընդհանուր թվի 8,97 %-ը ։
Ծանոթագրություններ
Կատեգորիա:Ամերիկացի դիվանագետներ Կատեգորիա:Չիկագոյի համալսարանի շրջանավարտներ Կատեգորիա:ԱՄՆ-ի քաղաքական գործիչներ Կատեգորիա:ԱՄՆ-ի դեմոկրատական կուսակցության անդամներ Կատեգորիա:20-րդ դարի ամերիկացի քաղաքական գործիչներ Կատեգորիա:21-րդ դարի կին քաղաքական գործիչներ Կատեգորիա:21-րդ դարի ամերիկացի քաղաքական գործիչներ
Ֆերենց Կեմենի
Ֆերենց Կեմենի (Kemény Ferenc, 17 հուլիսի, 1860, Զրենյանին - 21 նոյեմբերի, 1944, Բուդապեշտ), հունգարացի գրող, մանկավարժ և հումանիստ։ 1901 և 1902 թվականներին ներկայացվել է Նոբելյան մրցանակի գրականության բնագավառում։
Կենսագրություն
Ֆերենց Կեմենին ծնվել է 1860 թվականի հուլիսի 17-ին Նեգիբեչկերեկում (ներկայում՝ Զրենյանին, Սերբիա)։ Դպրոցն ավարտել է Բուդապեշտում, այնուհետև սովորել է մանկավարժական համալսարանում։ Շուտով տեղափոխվել է Շտուտգարտ՝ շարունակելու կրթությունը և կատարելագործելու գերմաներենի իմացությունը։ 1883 թվականին Ֆերենց Կեմենին Բուդապեշտի համալսարանում ստացել է մաթեմատիկայի ու ֆիզիկայի ուսուցչի աստիճան։ 1884 թվականին նա մեկնել է Փարիզ, դասախոսությունների է հաճախել Քոլեջ դե Ֆրանս ուսումնահետազոտական կազմակերպությունում՝ հիմնականում նպատակ ունենալով կատարելագործել ֆրանսերենի իմացությունը։ Ուսանողական միջավայրում նա հանդիպել է Պիեռ դը Կուբերտենի հետ։ Որպես մանկավարժ՝ Ֆերենց Կեմենին տպավորված էր Կուբերտենի՝ կրթության բարեփոխմանը վերաբերող գաղափարներով։
Ըստ Հունգարիայի օլիմպիական ազգային կոմիտեի՝ Ֆերենց Կեմենին առաջինն է ընդգծել, որ դաստիարակչական նշանակությունից բացի սպորտը կարելի է օգտագործել է հանուն խաղաղության իրականացվող շարժման նպատակների իրականացման համար։ Այդ պատճառով էլ Փարիզում գտնվելու ժամանակ նա Կուբերտենին առաջարկել է վերսկսել Օլիմպիական խաղերի անցկացումը։
Հունգարիայի գավառներում որպես ուսուցիչ աշխատելու տարիներին Ֆերենց Կեմենին գիտական աստիճան է ստացել գերմաներեն ու ֆրանսերեն լեզուների բնագավառում։ 1890 թվականին նա սկսել է դասավանդել Էգերում, որտեղ հետագայում նշանակվել է դպրոցի տնօրեն։ Ֆերենց Կեմենին ճանաչում է ձեռք բերել կրթական համակարգի բարեփոխումներին վերաբերող հրատարակությունների շնորհիվ։
Ֆերենց Կեմենին խանդավառությամբ է վերաբերվել օլիմպիական շարժմանը։ Նա փորձել է միանգամից կազմակերպել կոմիտե, որ հունգարացի մարզիկները հնարավորություն ունենան մասնակցել առաջին Օլիմպիական խաղերին, որ անցկացվել են Աթենքում 1896 թվականին: 1895 թվականի դեկտեմբերի 19-ին նա հիմնադրել է Հունգարիայի ազգային օլիմպիական կոմիտեն և իր վրա վերցրել կոմիտեի քարտուղարի պարտականությունները։ Նա այդ խաղերի ժամանակ հանդես է եկել նաև որպես դատավոր և մասնակցել է Միջազգային օլիմպիական կոմիտեի բազմաթիվ նիստերի։ Խաղերից հետո նրա հրատարակությունները մեծ ճանաչում են գտել, և դրանց շնորհիվ Ֆերենց Կեմենին դարձել է հարգված անձ քաղաքական շրջանակներում։
1934 թվականին Ֆերենց Կեմենին եղել է մանկավարժության հանրագիտարանի խմբագիրներից մեկը։ Երկրորդ համաշխարհային պատերազմի տարիներին բացահայտվել է, որ Կեմենին ունի հրեական ծագում։ 1944 թվականին նա ինքնասպանություն է գործել իր կնոջ հետ միասին։
1980 թվականի հունիսի 1-ին Էգերում բացվել է Ֆերենց Կեմենիի անունը կրող սպորտդահլիճ։
Աղբյուրներ
Կատեգորիա:Ինքնասպան գրողներ Կատեգորիա:Փարիզի համալսարանի շրջանավարտներ
Խռնդատ հիբրիդային
Խռնդատ հիբրիդային, խլածաղկազգիների ընտանիքի բազմամյա բույս, որն ունի 1-1,2 մ բարձրություն, օվալաձև, սրածայր, մեծ մասամբ՝ կնճռոտ տերևներ։
Նկարագրություն
Ծաղիկները, որոնք հավաքված են հասկանման ծաղկաբույլերում, աչքի են ընկնում դեղին, դարչնամանուշակագույն, ծիրանագույն և երբեմն՝ սպիտակ գունավորմամբ։ Բավականին երաշտադիմացկուն է։ Լուսասեր է և լավ է աճում բաց, արևոտ վայրերում, բոլոր տեսակի հողերում, միայն թե վատ է տանում ավելորդ խոնավությունը։ Հեշտությամբ է բազմանում սերմերով, ընդ որում սերմնաբույսերը ծաղկում են երկրորդ տարում։ Տեսակը բազմանում է սերմերով և արմատային ծիլերով։ Կարելի է օգտագործել միայնակ և խմբերով տնկելու համար։ Մշակության մեջ հանդիպում են նաև երկարատև, սև և մանուշակագույն խռնդատները։ Հայաստանի Հանրապետությունում հանդիպում են խռնդատի բազմաթիվ տեսակներ, որոնք դեկորատիվ առանձնահատկությունների հետ նաև արժեքավոր դեղատուներ են։ Դրանց սերմերը սապոնին են պարունակում, հատկապես՝ վերբասկոսապոնին։
Ծանոթագրություններ
Կատեգորիա:Բույսեր այբբենական կարգով Կատեգորիա:Ծաղկաբույսեր Կատեգորիա:Խլածաղկազգիներ Կատեգորիա:Բազմամյա բույսեր Կատեգորիա:Դեղաբույսեր Կատեգորիա:Դեկորատիվ բույսեր
Sappy (Red Velvet-ի ալբոմ)
Sappy – Հարավկորեական գըրլ բենդ Red Velvet-ի երկրորդ մինի ալբոմը։  Աայն թողարկվել է 2019 թվականի մայիսի 29-ին՝ Avex Trax լեյբլով։
Ռելիզ
Sappy-ն թողարկվել է երկու ֆիզիկական տարբերակներով ՝ CD և CD + DVD : Այն թողարկվել է նաև որպես թվային ներբեռնում 2019 թվականի հունվարի 11-ին ։
Կոմերցիոն հաջողություն
Ալբոմը Oricon ալբոմների չարթում 3-րդ հորիզոնականն է դեբյուտել առաջին օրը՝ 7665 վաճառված ֆիզիկական օրինակով ։ Այն նաև դեբյուտել է Billboard Japan-ի տաք ալբոմներում 4-րդ հորիզոնականի ներքո։  Ռելիզը նաև զբաղեցրել է 61-րդ հորիզոնականը Ճապոնիայի թոփ-ալբոմներում և 4-րդ հորիզոնականը ալբոմների՝  16,140 վաճառված օրինակով  ։
Ծանոթագրություններ
Կատեգորիա:2019 ալբոմներ Կատեգորիա:Red Velvet-ի ալբոմներ
Շատոբերնար
Շատոբերնար (Châteaubernard), համայնք Ֆրանսիայի Նոր Ակվիտանիա մարզի Շարանտ գավառում ։
Բնակչությունը 2008 թվականի դրությամբ կազմում է 3899 մարդ, բնակչության խտությունը` 292.94 մարդ/կմ²։ Բնակավայրը զբաղեցնում է 13.31 կմ² տարածք։
Աշխարհագրություն
Գտնվում է Փարիզ քաղաքից 410 կմ հարավ-արևմուտք, Պուատիե քաղաքից` 115 կմ հարավ-արևմուտք, Անգուլեմ քաղաքից` 37 կմ արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Պիան դի Սկո
Պիան դի Սկո  (Pian di Scò), կոմունա Իտալիայում, գտնվում է Տոսկանա մարզի Արեցո գավառում ։
Ժողովրդագրություն
Բնակչության թվաքանակի փոփոխությունները
Ծանոթագրություններ
Կատեգորիա:Իտալիայի բնակավայրեր
Հայաստանի Հանրապետություն (Սիմոն Վրացյանի գիրք)
Հայաստանի Հանրապետություն, 1928 թվականին հրապարակված Սիմոն Վրացյանի աշխատություն։
Բովանդակություն
Սիմոն Վրացյանը Հայաստանի առաջին Հանրապետության հիմնադրման տասնամյակի առթիվ գրել և 1928 թվականին Փարիզում հրապարակել է Հայաստանի Հանրապետության ամբողջական պատմությունը ։ Գրքում լուսաբանվել է առաջին աշխարհամարտի տարիներին Արևմտյան Հայաստանի և Արևելյան Հայաստանի վիճակը, Ռուսաստանում հեղափոխական խմորումների հետևանքով Հայաստանում ստեղծված կացությունը, հայ-թուրքական պատերազմը, Սարդարապատի և մյուս հերոսամարտերի նշանակությունը ։
Աշխատության մեջ արտացոլվել են նաև Հայաստանի Հանրապետության հռչակման, հասարակական-տնտեսական, քաղաքական և մշակութային զարգացման, հայ-վրացական սահմանային վեճին, Արցախին, Զանգեզուրին, Նախիջևանին վերաբերվող խնդիրները։ Գրքի մեջ նաև զետեղված են Հայաստանի Հանրապետության խորհրդարանի արձանագրությունները ։
Ծանոթագրություններ
Կատեգորիա:1928 գրքեր Կատեգորիա:Սիմոն Վրացյանի գրքեր Կատեգորիա:Գրքեր Հայաստանի պատմության մասին
Կարմե Չակոն
Կարմե Չակոն ի Պիկերաս (Carme Chacón i Piqueras, ), իսպանացի պետական և քաղաքական գործիչ, Կատալոնիայի սոցիալիստական կուսակցության անդամ։ 2008 թվականի ապրիլից մինչև 2011 թվականի դեկտեմբերը Սապատերոյի կառավարությունում զբաղեցրել է պաշտպանության նախարարի պաշտոնը։
Կենսագրություն
Չակոնն իրավաբանական կրթություն է ստացել Բարսելոնայի համալսարանում և սահմանադրական իրավունքի պրոֆեսորի կոչում Ժիրոնայի համալսարանում։
Այդ պաշտոնում Կարմե Չակոնը կես տարի շարունակ նախագահել է Եվրամիության պաշտպանության նախարարների նիստերը, Կոսովոյից դուրս է բերել իսպանական զորքերը վերջինիս անկախության (Իսպանիայի կողմից չճանաչված) հռչակումից և Աֆղանստանից դրանց դուրսբերումից հետո։ 2011 թվականին Իսպանիայի Պատգամավորների կոնգրեսը զինծառայողների իրավունքների և պարտականությունների մասին օրենք է ընդունել, որը ստացել է նրա անունը։
2011 թվականի խորհրդարանական ընտրություններում Իսպանական սոցիալիստական բանվորական կուսակցության պարտությունից հետո Կարմե Չակոնն իր թեկնածությունն է առաջադրել կուսակցության գլխավոր քարտուղարի պաշտոնում և այդ ընտրություններում 2012 թվականի փետրվարի 4-ին զիջել է Ալֆրեդո Պերես Ռուբալկաբեին։
2007-2016 թվականներին Կարմեն Չակոնն ամուսնացել է լրագրող Միգել Բարոսոյի՝ Սապատերոյի կառավարության հաղորդակցության հարցերով պետական քարտուղարի հետ։ 2011 թվականին ծնվել է նրանց որդին՝ Միգելը։
Արտաքին հղումներ
Կատեգորիա:Կատալոնիայի քաղաքական գործիչներ Կատեգորիա:Իսպանիայի կին քաղաքական գործիչներ Կատեգորիա:Պաշտպանության կին նախարարներ Կատեգորիա:20-րդ դարի կին քաղաքական գործիչներ Կատեգորիա:Սահմանադրական իրավունքի մասնագետներ Կատեգորիա:Մանչեսթերի համալսարանի շրջանավարտներ Կատեգորիա:21-րդ դարի կին քաղաքական գործիչներ Կատեգորիա:Իսպանիայի պետական գործիչներ Կատեգորիա:Փաստաբաններ
Ռիբնայա Սլոբոդայի շրջան
Ռիբնայա Սլոբոդայի շրջան (Рыбно-Слободский район, Балык Бистәсе районы), մունիցիպալ շրջան Ռուսաստանի Դաշնության Թաթարստան հանրապետությունում։
Ստեղծվել է 1927 թվականին։ Վարչական կենտրոնը՝ Ռիբնայա Սլոբոդա ։
Աշխարհագրություն
Շրջանի տարածքի մակերեսը կազմում է 2052 կմ²։
Բնակչություն
2010 թվականի մարդահամարի արդյունքներով շրջանում բնակվում էր 27964 մարդ։ Բնակչության խտությունը կազմում էր 13,63 մարդ/կմ²։
Օրդոննա (Էն)
Աշխարհագրություն
Կոմունան Փարիզ քաղաքից գտնվում է 420 կմ հարավ-արևելք, դեպի հյուսիս-արևելք՝ Լիոն քաղաք, 55 կմ է և 50 կմ հարա Բուրկ ան Բրեսից ։
Կլիմա
Կլիման ցամաքային է ՝ ցուրտ ձմեռներով և տաք ամառներով։ Անձրևներ լինում են հիմնականում ամռանը։
Բնակչություն
Կոմունայի բնակչությունը 2010 թվականին կազմել է 141 մարդ։
Տնտեսություն
2010 թվականին աշխատունակ տարիքի (15-64 տարեկան) ունեցող 84 մարդկանցից 64-ը տնտեսապես ակտիվ են եղել, 20-ը՝ պասիվ (ակտիվության ցուցանիշը` 76,2% է, 1999 թվականին՝ 81,2%)։ 64 ակտիվ բնակիչներից աշխատել են 52-ը (29 տղամարդ, 23 կին), գործազուրկ է եղել 12 մարդ (6 տղամարդ և 6 կին) ։ 20 պասիվներից 3 հոգի եղել են աշակերտ կամ ուսանող, 11-ը՝ թոշակառու, 6 պասիվ են եղել այլ պատճառներով ։
Արտաքին հղումներ
Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր
Ֆեյրա դի Սանտանայի գավառ
Ֆեյրա դի Սանտանայի գավառ (Microrregião de Feira de Santana) գավառ Բրազիլիայում, մտնում է Բաիա նահանգի  մեջ։ Բնակչությունը կազմում է 1 000 192 մարդ 2007 թվականի տվյալով։ Զբաղեցված տարածքը 12 602,610 կմ²։ Բնակչության խտությունը 75,6 մարդ/կմ²։
Գավառի կազմ
Գավառի կազմի մեջ են մտնում հետևյալ համայնքները.
Կատեգորիա:Բրազիլիայի գավառներ Կատեգորիա:Բաիա նահանգի գավառներ
Դիհիդրոգենի մոնօքսիդ
Դիհիդրոգենի մոնօքսիդ (Dihydrogen monoxide hoax, DHMO), գիտական հումոր, մոլորեցում, ջրի այլընտրանքային քիմիական անվանումը, որն օգտագործվում է լայն հանրությանը շփոթեցնելու և մոլորեցնելու համար։ Հումորի նպատակն է ցույց տալ, որ գիտական գիտելիքների բացակայությունը կարող է բերել քիմիաֆոբիայի առաջացմանը ։
Պատմություն
Հումորի հանրաճանաչ տարբերակը հորինել են Սանտա Կրուզի Կալիֆոռնիայի համալսարանի ուսանողներ Էրիկ Լեխները, Լարս Նորպչենը և Մեթյու Քաուֆմանը 1990 թվականին, որոնք տարածել էին այն քամպուսով՝ որպես ջրի աղտոտում վտանգավոր միացությունով՝ դիհիդրոգենի մոնօքսիդով ։ Միտքն առաջացել է Մեթյուի մոտ «Ջրածնի հիդրօքսիդ»-ի զգուշացման համանմանությամբ, որը տպագրվել է Միչիգանի «Durand Express» թերթում, որից հետո երեք ընկերները որոշել են հորինել մի տերմին, որը «կհնչեր էլ ավելի վտանգավոր»։ Էրիկը տպագրել է զգուշացումը համակարգչի վրա, որից հետո այն բազմացվել է պատճենման սարքով։ 1994 թվականին Քրեյգ Ջոնսոնը ստեղծել է «Միավորում դիհիդրոգենի մոնօքսիդի արգելման համար» կայք ։
1997 թվականին Նատան Զոները՝ Այդահո Ֆոլս քաղաքի Իգլ Ռոկ դպրոցի 14 ամյա աշակերտը, իր 50 համադասարանցիների շրջանում արված հարցումից ստացել է 43 կողմ ձայն քիմիկատի արգելման համար։ Իր հետազոտության համար, որի վերնագիրն էր «Որքա՞ն դյուրահավատ ենք մենք», նա ստացել է տեղի գիտական մրցության առաջին մրցանակը ։ Այս հետազոտության հիման վրա՝ լրագրող Դեյվիդ Մուրրեյը ստեղծել է «Զոներիզմ» (Zohnerism) տերմինը, որը նշանակում է «փաստի օգտագործում, որը բերում է գիտությունից անտեղյակ հասարակության սխալ կարծիքի»։
1998 թվականի ապրիլի 1-ին Ավստրալիայի պառլամենտի անդամը հայտարարել է միջազգային մասշտաբով միավորում դիհիդրոգենի մոնօքսիդի արգելման համար ։
Զգուշացում վեբ-կայքում
Վերջերս հետազոտողները պարզել են, որ ջրմուղիները աղտոտվում են վտանգավոր քիմիկատով։ Այս քիմիական նյութն անգույն է, անհամ և անհոտ։ Ամեն տարի այն սպանում է մեծ քանակությամբ մարդ։ Կառավարությունը ոչ մի ջանք չի թափում այդ վտանգավոր վարակը վերահսկելու համար։ Այդ քիմիկատն անվանվում է «դիհիդրոգենի մոնօքսիդ»։
Քիմիկատն օգտագործվում է հետևյալ նպատակներով՝
Չնայած այս ամենին՝ քիմիկատն ակտիվ օգտագործվում է արդյունաբերության մեջ։ Բազմաթիվ ընկերություններ ստանում են այս քիմիկատի բազմաթիվ տոննաներ հատուկ ստորերկրյա խողովակներով։ Այս քիմիկատի հետ աշխատող մարդիկ, որպես կանոն, չեն ստանում հատուկ հագուստ և հրահանգում։ Օգտագործված քիմիկատը տոննաներով թափվում է գետեր և ծովեր։
Մենք կոչ ենք անում բնակչությանը գիտակցել և բողոքել այս վտանգավոր քիմիկատի հետագա օգտագործման դեմ։
Անվանակարգ
Դիհիդրոգենի մոնօքսիդը ջրի գիտական անվանումներից մեկն է, որն ունի Н2О քիմիական բանաձևը, որտեղ H2` «դիհիդրոգեն»-ն է (Hydrogenium` ջրածին), իսկ O` «մոնօքսիդ»-ը (թթվածին)։
2005 թվականի IUPAC-ի որոշմամբ՝ ընդունվեց, որ անօրգանական կամայական նյութի համար չկա հստակ որոշված անվանում ։ Քիմիական անվանակարգի նպատակն է անվանել նյութն այնպես, որպեսզի բացառվի երկիմաստությունը (յուրաքանչյուր անվանմանը պետք է վերաբերվի միայն մեկ նյութ)։ Չնայած այս ամենին՝ հնարավոր անվանումների թիվը սահմանափակ է։ «Դիհիդրոգենի մոնօքսիդ» անվանումը համարվում է ջրի պաշտոնապես ճանաչված և ընդունված անվանումներից մեկը։
Հիշատակում
Այս անվանումը և «Միավորում դիհիդրոգենի մոնօքսիդի արգելման համար»-ը հանդիպում են Penn & Teller։ Bullshit! հաղորդման առաջին եթերաշրջանի 13-րդ մասում։
Արտաքին հղումներ
Կատեգորիա:Ջուրը մշակույթում Կատեգորիա:Գիտական հումոր
Money on My Mind
«Money on My Mind», բրիտանացի երգիչ Սեմ Սմիթի երգը, որը թողարկվել է որպես նրա դեբյուտային «In the Lonely Hour» ալբոմի երկրորդ սինգլ` 2014 թվականի փետրվարի 16-ին Մեծ Բրիտանիայում։
Երգի մասին
Digital Spy-ի գրախոսությունում երգին տրվել է չեզոք գնահատական, այն նկարագրվել է որպես «հուքերի ծույլ որոնում» ։
Ծանոթագրություններ
Կատեգորիա:Սեմ Սմիթի երգեր Կատեգորիա:2013 երգեր Կատեգորիա:UK Singles Chart գլխավորած սինգլներ
Էրոլ Ֆորբս
Էրոլ Ֆորբսը (Errol Forbes, ) 90-ականների ֆուտբոլային մրցավար է Տրինիդադ և Տոբագոյից։
Գլխավոր մրցավարի դեր է կատարել 1991 թ. մինչև 17 տարեկանների աշխարհի առաջնության մեկ և 1991 թ. ոսկե գավաթի երկու հանդիպումներում։
Ներկայումս հանդիսանում է կրիկետի թիմի մարզիչ։
Հղումներ
Կատեգորիա:Տրինիդադցի ֆուտբոլային մրցավարներ Կատեգորիա:1948 ծնունդներ Կատեգորիա:Ֆուտբոլային մրցավարներ այբբենական կարգով
Դիեզ
Դիեզ (dièse՝ ըստ δίεσις՝ «դիեսա» բառի), երաժշտական նոտագրության մեջ ալտերացիայի նշան, որը նշանակում է այդ նշանից աջ կանգնած նոտայի բարձրացում մեկ կիսատոնով։
Դիեզը դրվում է կամ երաժշտական բանալուց հետո կամ առանձին նոտայից առաջ։ Առաջին դեպքում այն գործում է մինչև հաջորդ բանալին, երկրորդ դեպքում՝ մինչև տակտի ավարտը կամ չեղարկվում է բեկարի նշանով։ Դիեզը նշանակում են վանդականիշով (\sharp): Երբեմն անհրաժեշտություն է առաջանում նոտան բարձրացնելու մեկ ամբողջ տոնով։ Դրա համար կիրառվում է դուբլ դիեզը, որն ունի ծայրերում փոքրիկ քառակուսիներով x-անման խաչի տեսք :
Նախկինում դուբլ դիեզի գործողությունը կիսով չափ չեղարկելու (դուբլ դիեզով նոտան կես տոնով իջեցնելու) համար գործածվել է նաև բեկար դիեզ նշանը : Ներկայումս դրա փոխարեն օգտագործվում է սովորական դիեզը։
Զլատոյ Կլյուչ ձորակի գետ
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Մեդվեդիցա գետն է։ Գետավազանը՝ Դոն։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Լա Էսպլուգա դե Ֆրանկոլի
Լա Էսպլուգա դե Ֆրանկոլի (Espluga de Francolí, բասկ.՝ L'Espluga de Francoli, կատ.՝ L'Espluga de Francolí), բնակավայր և մունիցիպալիտետ Իսպանիայում՝ Տարագոնայի ենթարկման տակ՝ Կատալոնիա համայնքի տարածքում։ Մունիցիպալիտետը գտնվում է Քոնկա դե Բարբերա շրջանում։ Տարածքը կազմում է 57.04 կմ2։ Բնակչությունը 2010 թվականի տվյալներով կազմել է 3949 մարդ։
Մունիցիպալիտետից 2 կմ հեռավորության վրա գտնվում է ցիստերցիանական Սանտա Մարիա դե Պոբլետ եկեղեցին՝ հիմնադրված 7-րդ դարում՝ Ռամոն Բերենգեր 4-րդ իշխանի կողմից (1991 թվականից Յունեսկոյում՝ միջազգային ժառանգության առարկա)։
Արտաքին հղումներ
Կատեգորիա:Իսպանիայի բնակավայրեր
Ֆլամանդական ասացվածքներ (կտավ)
Ֆլամանդական ասացվածքներ (Nederlandse Spreekwoorden) կամ Աշխարհը գլխիվայր (The Topsy-Turvy World), ֆլամանդացի գեղանկարիչ Պիտեր Բրեյգել Ավագի կտավը` ստեղծված 1559 թվականին։ Նկարը ներկայացնում է ֆլամանդական ասացվածքներն իրենց ուղղակի նշանակությամբ։
Նկարը, որ պահվում է Բեռլինի պատկերասրահում, լի է խորհրդանիշերով, որոնք վերաբերում են հոլանդական ասացվածքներին ու ասույթներին։ Նրանցից ոչ բոլորն են վերծանվել ժամանակակից հետազոտողների կողմից, քանի որ որոշ արտահայտություններ, ժամանակի ընթացքում դադարելով գործածվելուց, մոռացվել են։ Բրեյգելի հետ գրեթե միաժամանակ իր «Գարգանտյուա և Պանտագրյուել» վեպում ասացվածքներ է ներկայացրել ֆրանսիացի գրող Ֆրանսուա Ռաբլեն։
Իր կտավում գեղարվեստական մեծ ուժով Բրեյգելը ներկայացնում է մարդկային թուլություններն ու թերությունները։ Նրա որդին` Պիտեր Բրեյգել Կրտսերը, հոր աշխատանքի մոտ 20 կրկնօրինակ է արել, որոնցից ոչ բոլորն են անփոփոխ ներկայացնում բնօրինակը. դրանք իրարից տարբերվում են որոշ դետալներով։
Նկարագրություն
Կտավում ներկայացված են մոտ 100 հայտնի ասացվածքներ, չնայած, հնարավոր է, որ Բրեյգելն իրականում ավելի շատ ասացվածքներ է պատկերել, քան մինչ օրս բացահայտվածները։ Որոշ ասացվածքներ լայն տարածում ունեն նաև ներկայումս, իսկ որոշ ասացվածքներ էլ աստիճանաբար կորցնում են իրենց նշանակությունը։
Աղբյուրներ
Կատեգորիա:Պիտեր Բրեյգել Ավագի նկարներ Կատեգորիա:1559 նկարներ Կատեգորիա:Բեռլինի պատկերասրահի նկարներ Կատեգորիա:Ասացվածքներ
Սաբինսկի շրջան
Սաբինսկի շրջան (Сабинский район, Саба районы), մունիցիպալ շրջան Ռուսաստանի Դաշնության Թաթարստան հանրապետությունում։
Ստեղծվել է 1930 թվականին։ Վարչական կենտրոնը՝ Բոգատիե Սաբի ։
Աշխարհագրություն
Շրջանի տարածքի մակերեսը կազմում է 1097,7 կմ²։
Բնակչություն
2010 թվականի մարդահամարի արդյունքներով շրջանում բնակվում էր 30738 մարդ։ Բնակչության խտությունը կազմում էր 28 մարդ/կմ²։
Արտաքին հղումներ
Կատեգորիա:Թաթարստան Կատեգորիա:Ռուսաստանի շրջաններ ըստ դաշնային սուբյեկտների
Եբոգոն
Եբոգոն, գետ Ռուսաստանում, հոսում է Ալթայի Հանրապետությունում, Ալթայի երկրամասում։ Գետաբերանը գտնվում է Կան գետի ձախ ափից 12 կիլոմետր հեռավորության վրա։ Գետի երկարությունը 16 կիլոմետր է։
Ծանոթագրություններ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Վալլի կամուրջ
Վալլի կամուրջ (Ponte di via delle Valli), կամուրջ-ուղանցույց Իտալիայի մայրաքաղաք Հռոմում ։ Վիա դելլե Վալլի ճանապարհի մասն է կազմում։ Կապում է Մոնտե Սակրո և Տրիեստե շրջանները ։ Սկիզբ է առնում Gondar հրապարակից և շարունակվում մինչև Conca d'Oro հրապարակ։ Հատում է Անյենե գետը։
Նկարագրություն
Կամրջի բացումը տեղի է ունեցել 1963 թվականի հունվարի 16-ին։ Այն իրենից ներկայացնում է ուղանցույց, որի տակով անցնում են երկու տարբեր երկաթգծեր՝ FR1 Ֆիումիցինո-Օրտե և Ֆլորենցիա-Հռոմ։
Կամրջի երկարությունը 82 մետր է։
Երթուղի
Վալլի կամուրջը հասանելի է Հռոմի մետրոպոլիտենի B գծի Libia և Conca d'Oro կայարաններից, ինչպես նաև ռեգիոնալ FL1 երկաթգծի Roma Nomentana և Val D'Ala կայարաններից։
Ինչու են կանայք սպանում
«Ինչու են կանայք սպանում» (Why Women Kill), ամերիկյան կատակերգական դրամատիկ վեբ սերիալ, որն ստեղծել է Մարկ Չերրին CBS All Access սթրիմ ծառայության համար։ Սերիալը, որի գործողությունները տեղի են ունենում երեք ժամանակներում, պատմում է դեպքերի մասին, որոնք հասցնում են սպանության այն բանից հետո, երբ ամուսնացած կանայք իմանում են իրենց ամուսինների դավաճանությունների մասին։ Առաջին եթերաշրջանի առաջին ցուցադրությունը կայացել է 2019 թվականի օգոստոսի 15-ին։ Սերիալը երկարացվել է ևս մեկ եթերաշրջանով ։
Սյուժե
Սեիալը պատմում է երեք կանանց մասին, որոնք տարբեր ժամանակներում ապրում են Փասադենայի նույն առանձնատանը (Կալիֆորնիա նահանգ) և երեքն էլ բախվում են ամուսնական անհավատարմությանը։ 1963 թվականին Բեթ Էնն Սթենթոնը վայելում է երջանիկ տնային տնտեսուհու իր կյանքը, մինչև որ չի իմանում ամուսնու և մատուցողուհու սիրավեպի մասին։ 1984 թվականին աշխարհիկ տիկին Սիմոնա Գրոուվը պարզում է, որ իր երրորդ ամուսինը համասեռամոլ է, ինքն էլ իր հերթին սիրավեպ է սկսում երիտասարդ տղայի հետ։ 2019 թվականին փաստաբան Թեյլոր Հարդինգը հարաբերությունների ստուգում է անցնում, երբ նա և իր ամուսին Իլայը հետաքրքրություն են տածում նույն կնոջ հանդեպ։ Յուրաքանչյուր ամուսնության մեջ անհավատարմությունը դառնում է իրադարձությունների հանգույցը, որն էլ հանգեցնում է սպանության։
1963
Հիմնական կազմ Երկրորդական դերեր Հրավիրված դերասաններ
1984
Հիմնական կազմ Երկրորդական դերեր Հրավիրված դերասաններ
2019
Հիմնական կազմ Երկրորդական դերեր Հրավիրված դերասաններ
Ծանոթագրություններ
Կատեգորիա:2019 հեռուստասերիալներ Կատեգորիա:Անգլերեն հեռուստասերիալներ Կատեգորիա:Ամերիկյան դրամա հեռուստասերիալներ Կատեգորիա:2010-ականների ամերիկյան հեռուստասերիալներ Կատեգորիա:Ամերիկյան կատակերգական հեռուստասերիալներ
Օտ (Արդենների գավառ)
Օտ (Authe), համայնք Ֆրանսիայի Շամպայն-Արդեն մարզի Արդեններ գավառում :
Աշխարհագրություն
Գտնվում է Փարիզ քաղաքից 200 կմ արևելք, Շալոն ան Շամպայն քաղաքից 70 կմ հյուսիս-արևելք, Շառլվիլ Մեզիեր քաղաքից 37 կմ հարավ:
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 49 աշխատունակ (15-64 տարեկան) բնակիչ, որոնցից ակտիվ էին 38-ը, իսկ ոչ ակտիվները` 11: Ակտիվության ցուցանիշը կազմում է 77,6 %: 38 աշխատունակ մարդկանցից աշխատել է 36 անձ (21 տղամարդ և 15 կին): Գործազուրկ են եղել 2 անձ (0 տղամարդ և 2 կին): 11 անաշխատունակներից 2-ը եղել են աշակերտներ կամ ուսանողներ, 7-ը` թոշակառուներ, իսկ 2-ը չեն աշխատել տարբեր պատճառներով :
Ծանոթագրություններ
Կատեգորիա:Ֆրանսիայի բնակավայրեր
Օնչինո
Օնչինո  (իտալ․՝ Oncino), կոմունա Իտալիայում, Պիեմոնտ մարզի Կունեո գավառում։
Բնակչությունը կազմում է 97(2008 թվականի տվյալներով)։ Բնակչության խտությունը 2 մարդ/կմ²։ Տարածքը՝ 46 կմ²։ Փոստային ինդեքս՝ 12030։ Հեռախոսային կոդ՝ 0175։
Բնակավայրի հովանավորն է համարվում սուրբ նահատակ Ստեփանը։ Հիշատակի օրն է դեկտեմբերի 26-ը։
Ժողովրդագրություն
'''Բնակչության թվաքանակի փոփոխությունները.
Արտաքին հղումները
Կատեգորիա:Իտալիայի բնակավայրեր